projecte-aina/catalan_government_crawling huggingface dataset:
Núria Torralba, enginyera de Telecomunicacions des de l'any 1985, amb una llarga trajectòria en el sector, en entitats com Telefónica, la UPC i La Caixa, i que ha demostrat una gran capacitat de lideratge en un món dominat per equips masculins.
Núria Oliver, enginyera superior de Telecomunicacions i doctorada en Media Arts & Sciences per l'Institut de Tecnologia de Massachusetts (MIT), que compta amb un impressionant currículum acadèmic i professional en el sector (Telefónica I+D).
En aquesta categoria, van rebre accèssits:
Begoña García-Zapirain, enginyera de Telecomunicacions que s'ha centrat principalment en el desenvolupament de noves tecnologies aplicades a la millora de la salut i la qualitat de vida.
Vanessa Estorach i Caroline Ragot, ambdues graduades en escoles de negoci i fundadores de Women in Mobile, projecte que creu en la diversitat com a clau per innovar i aconseguir importants èxits empresarials, trencar estereotips i donar visibilitat a les dones que ja estan tenint grans èxits en la indústria mòbil. (foto)
Eva i Maria Martin, dues germanes, enginyeres industrials, que l'any 2011 van crear tiendeo.com, un portal internacional de catàlegs i ofertes en línia, que ha experimentat un creixement espectacular, amb més de 17 milions d'usuaris l'any 2015.
Clara Granell, investigadora formada a la Universitat Rovira i Virgili que el 2016 estava realitzant un postdoctorat a la Universitat de Carolina del Nord dels Estats Units.
Menció especial a Laia Subirats, investigadora al centre tecnològic Eurecat.
Menció especial a Cristina Estavillo, responsable de Recerca i Desenvolupament a Hewlett-Packard.
Montserrat Batet, docent i investigadora de la Universitat Rovira Virgili.
Carlota Pi Amorós, cofundadora de la companyia comercialitzadora d'energia verda HolaLuz, que té per objectiu fer arribar l'electricitat a llars i empreses de tot el territori nacional amb un servei simple, proper al client, innovador i amb energia 100% renovable.
Patricia Sampedro, estudiant d'Enginyeria Informàtica a la Universitat Politècnica de Catalunya i guanyadora del premi Anita Borg Scholar de Google.
Enginyera superior de Telecomunicacions, amb un màster en Enginyeria Biomèdica i un doctorat europeu en Processament de Senyals i Telecomunicacions, que ha aconseguit cinc beques durant la seva carrera professional i acaba de doctorar-se amb una tesi, els resultats de la qual permeten entendre millor una malaltia cardíaca que provoca la mort sobtada a persones amb cors aparentment normals.
Enginyera tècnica informàtica i màster en Màrqueting Distribució i Consum, cofundadora i directora associada d'EUGENOMIC, que ha desenvolupat una metodologia innovadora i exclusiva per aplicar la farmacogenètica a través d'una metodologia basada en g-Nomic.
Doctora en Física i catedràtica d'Arquitectura i Tecnologia de Computadors a la UAB, que ha centrat la seva docència i recerca en l'àmbit de l'arquitectura de computadors i processament paral·lel.
Periodista especialitzada en xarxes socials, comunicadora i emprenedora digital que actualment dirigeix i presenta el programa Popap a Catalunya Ràdio.
Ha creat la primera plataforma tecnològica a l'Estat espanyol de lloguer de vehicles entre particulars: SocialCar.com.
N'és la seva fundadora i gerent, a més de mentora d'empreses emergents tecnològiques a les acceleradores Conector i Ship2B, entre d'altres.
Enginyera informàtica que actualment està estudiant el Master Innovation and Research in Informatics i participa en el programa Talent de l'inLab FIB, en l'àrea de Smart Mobility.
Estudiant de segon curs de Sistemes de Telecomunicacions i Informàtics, que desenvolupa un projecte en l'àmbit de les TIC (un vehicle que s'autogestiona energèticament), conjuntament amb dos companys.
Iniciativa de l'empresa líder del sector TIC Oracle que pretén fomentar l'interès per la tecnologia entre les noies amb tallers tecnològics per a nenes a partir de 4 anys perquè entrin en contacte amb la tecnologia vivint una experiència creativa i tècnica de manera divertida.
Màster en Enginyeria Informàtica: Seguretat Informàtica i Sistemes Intel·ligents i màster interuniversitari en Visió per Computador.
Aquest any està cursant els estudis de doctorat en Informació i Tecnologies de la Comunicació a la Universitat Pompeu Fabra.
Llicenciada en Informàtica i màster en Tractament d'Imatges.
Aquest any és la directora general i sòcia fundadora de TESEM, una empresa fundada per quatre dones TIC.
A més, participa com a consellera delegada i assessora en diverses empreses i entitats de l'àmbit de les telecomunicacions, la societat de la informació i la transformació digital.
Catedràtica de la Facultat d'Informàtica i vicedegana de Big Data i Data Science del Col·legi Oficial d'Enginyers Informàtics de Catalunya, en el qual és cofundadora de la Comissió DonesCOEINF.
La seva recerca se centra en l'aplicació de l'anàlisi de dades i la intel·ligència artificial en els camps de la salut i el medi ambient.
Directora i presentadora del programa de ràdio Revolució 4.0 a Catalunya Ràdio, en què tracta sobre la transformació digital de referència per als emprenedors.
Sòcia fundadora de BCN RESOL ODR SOLUTIONS, SL, una de les primeres aplicacions que permet la detecció dels casos d'assetjament i la notificació de conflictes a organitzacions com empreses, centres educatius i clubs esportius.
Laura Martínez Sanahuja, enginyera informàtica.
Treballa en el camp de l'automatització de processos i cursa el màster d'Intel·ligència Artificial.
En aquesta edició es va fer una menció especial de la categoria estudiant TIC universitària per:
Sundus Ishaque, estudiant del grau d'Enginyeria de Tecnologies i Serveis de Telecomunicació, menció Telemàtica, a la UPC.
Aquest any està desenvolupant el treball final de grau sobre solucions per a la migració de dades a Sony Europe Limited.
Té el grau superior de Desenvolupament d'Aplicacions Multiplataforma.
Aquest any està cursant el grau superior de Desenvolupament d'Aplicacions Web.
És la creadora de l'aplicació VolcanOlot, que ludifica el turisme als volcans de la Garrotxa.
Una xarxa de treballadors que promou la diversitat de gènere a l'empresa i promociona models de rols diversos, tant per a homes com per a dones, amb l'objectiu que les dones de Nokia tinguin les mateixes oportunitats i la mateixa representació que els homes, a tots els nivells.
Una iniciativa que fomenta les competències CTEM (ciència, tecnologia, enginyeria i matemàtiques) de les nenes mitjançant accions formatives, de difusió i d'acompanyament en l'àmbit de la programació i la robòtica educativa amb el suport de Microsoft, a través del programa YouthSpark.
Fotografia de grup de les guardonades de l'edició Premis DonaTIC 2018
Llicenciada en Física i MBA en EAE.
Va començar com a emprenedora fundant Adiciona i ha consolidat la seva carrera com empresària fins arribar a sòcia i consellera de la consultora internacional Between.
Té una llarga trajectòria en implantació de plans d'igualtat de gènere.
Enginyera informàtica amb una dilatada carrera en el sector TIC i actual directora a Catalunya de l'empresa de serveis tecnològics d'El Corte Inglés IECISA.
És col·laboradora activa en diverses associacions que promouen les vocacions STEM i la visibilització del talent femení.
Actualment és investigadora del CSIC adscrita al BSC reconeguda mundialment per la seva recerca puntera en models de programació paral·lels i computació distribuïda.
Ha contribuït en múltiples iniciatives per fer visibles les dones en aquest àmbit.
Llicenciada en Ciències de la Informació i la Comunicació amb una llarga trajectòria com a periodista especialitzada en TIC.
Ha impartit assignatures de comunicació digital a diferents universitats catalanes i ha organitzat congressos i esdeveniments entorn a les TIC.
En aquesta edició es va fer una menció especial de la categoria divulgadora per:
Llicenciada en Química i Doctora en Ciència dels Materials i Enginyeria Metal·lúrgica.
Professora i investigadora de la UPC, on ha estat coordinadora del Programa de Gènere, presideix la Societat Catalana de Tecnologia i és una reconeguda divulgadora de les enginyeres pioneres.
Enginyera Superior de Telecomunicació.
Combina la seva feina a Neuroelectrics, spinoff de Starlab a Boston, amb els estudis de doctorat en neurociències a la UB en col·laboració amb la universitat de Harvard, on estudia i desenvolupa sistemes basats en IA per al diagnòstic de salut mental.
Enginyera aeronàutica i Enginyera de Sistemes de Telecomunicació.
El seu projecte final és un sistema de diagnosi i prevenció de malalties transmeses per mosquits on aplica els últims desenvolupaments tecnològics.
Estudiant de 2n curs del Cicle Formatiu de Grau Superior d'Administració de Sistemes Informàtics, orientació Ciberseguretat.
Ha destacat per un projecte tecnològic que simula una estació meteorològica.
Everis Spain, per la iniciativa, que vol contribuir a l'objectiu de disminuir l'escletxa de gènere en el sector digital, a través d'actuacions a les edats més joves.
Universidad de Deusto, per Inspira STEAM, que promou les vocacions cientificotecnològiques en les nenes, proporcionant-los referents femenins propers.
En aquesta edició es va fer una menció especial de la categoria millor iniciativa referent d'Entitat, Centre Formatiu o Institució per:
Associació Espiral, Educació i Tecnologia, pel programa Technovation Challenge, concurs internacional d'emprenedoria digital per a noies que proposa crear aplicacions mòbils per resoldre problemes socials.
Els Premis s'estructuren en vuit categories, segons el perfil professional, i quatre subcategories, i són excloents entre si; per tant, una mateixa candidatura només es pot presentar a una d'aquestes categories:
a) Emprenedora: dona fundadora o cofundadora d'una empresa del sector de les TIC o que ha dut a terme innovacions en l'empresa familiar, com a intraemprenedora.
b) Empresària: dona que ha consolidat una empresa que es dedica a l'àmbit de les TIC.
c) Professional: dona que treballa per a una empresa, organització o pel seu compte, que es dedica a l'àmbit de les TIC i té una titulació universitària de l'àmbit de les TIC.
d) Acadèmica/Investigadora: dona que es dedica a la formació i/o recerca en l'àmbit de les TIC i té una titulació universitària de l'àmbit de les TIC.
e) Divulgadora: dona que treballa en l'àmbit de la comunicació o que ha dut a terme activitats de divulgació vinculades a les TIC i/o a les tecnologies.
f) Dona TIC Revelació: dona amb una trajectòria curta molt rellevant i un paper significatiu i destacable en l'àmbit de les TIC.
g.1) Estudiant TIC Universitària: noia estudiant de qualsevol titulació universitària de l'àmbit de les TIC que ha desenvolupat un projecte i/o iniciativa destacable en l'àmbit de les TIC.
g.2) Estudiant TIC FP: noia estudiant de qualsevol cicle formatiu de FP de l'àmbit de les TIC que ha desenvolupat o està desenvolupant un projecte i/o iniciativa destacable en l'àmbit de les TIC.
h.1) Iniciativa Referent Empresarial: empresa, executiu/-iva en cap o equip que hagi desenvolupat una iniciativa pròpia que valori el paper de la dona en l'àmbit de les TIC.
Es valoren aquelles iniciatives que neixen de la voluntat de l'empresa per combatre l'escletxa de gènere i no aquelles que es realitzen perquè són la seva tasca dins de l'empresa.
h.2) Iniciativa Referent d'Entitat, Centre Formatiu/Institució: entitat i/o centre formatiu/institució, executiu/-iva en cap o equip que hagi desenvolupat una iniciativa pròpia que valori el paper de la dona en l'àmbit de les TIC.
Es valoren aquelles iniciatives que neixen de la voluntat de l'entitat per combatre l'escletxa de gènere i no aquelles que es realitzen perquè són la seva tasca dins de l'entitat.
La tasca del jurat s'articula mitjançant un comitè tècnic i un comitè d'honor.
El comitè tècnic té la funció de valorar les candidatures, i elevar la proposta de 6 candidatures semifinalistes per cadascuna de les diferents categories al comitè d'honor.
El comitè d'honor escollirà les 3 finalistes i, finalment, la guanyadora.
El comitè d'honor és presidit per Anna Mercadé Ferrando, directora de l'Observatori Dona, Empresa i Economia de la Cambra de Comerç de Barcelona i està format per 12 membres representants d'empreses i institucions relacionades amb l'àmbit de l'empresa, la universitat, les administracions públiques i els mitjans de comunicació, que actualment són:
El comitè tècnic consta de tres àmbits, i es composen d'un mínim de 3 i un màxim de 6 vocalies.
Cada àmbit tindrà un representant que participarà en les reunions del comitè d'honor per poder defensar les candidatures escollides.
Aquestes persones seran escollides pel comitè d'honor i també hi podran participar guanyadores d'anys anteriors.
Les vocalies d'aquest any per als diferents àmbits són:
El Jurat tindrà en consideració els aspectes següents:
−La trajectòria professional de la candidata.
−El perfil inspirador i d'apoderament de les dones en el sector de les TIC.
−El perfil com a referent en l'àmbit de treball de la candidata.
−La sensibilització amb el gènere de les diferents iniciatives que es duen a terme.
Es tindran en consideració els perfils d'acord amb els valors següents:
−La igualtat, l'equitat, el compromís, la coresponsabilitat, l'ètica, la innovació i la recerca.
−El respecte, l'honestedat, la responsabilitat, i l'actitud col·laboradora i inclusiva.
−El suport a altres dones en el seu desenvolupament i l'ajuda per fer-les visibles.
−La mostra de talent i d'habilitat en el desenvolupament de la seva feina i la posada en comú al servei dels altres.
−El lideratge d'idees que aporten valor a la seva empresa.
−L'impacte social per al bé comú en el desenvolupament de la seva feina.
−La contribució a un món més equilibrat, harmoniós i just.
L'informe introdueix els conceptes disruptius i transformadors de la tecnologia blockchain, com es plantegen les diferents visions i models de la governança, l'impacte de la descentralització, la importància dels algorismes de consens, així com la manera com es garanteix la privacitat i seguretat a la blockchain.
En aquest informe es tracten diferents conceptes i fonaments de la tecnologia blockchain.
Per una banda es tracta la governança a la blockchain i quines són les característiques que la fan eficaç i útil per, després, entrar a definir quins són els models de govern a la blockchain i com s'implementen.
També s'inclou una introducció a les organitzacions autònomes descentralitzades (DAO) per explicar què són i com funcionen.
L'informe destaca també el conegut com a trilema de la blockchain, que fa referència a la capacitat que té una xarxa blockchain per abordar l'escalabilitat, la descentralització i la seguretat sense comprometre cap d'aquestes tres característiques.
També s'aprofundeix en com afecten la seguretat, l'escalabilitat i la descentralització a la blockchain i quines implicacions tenen cadascuna d'aquestes tres característiques en el procés d'adopció d'una xarxa blockchain.
Una de les principals característiques de la tecnologia blockchain és la descentralització, és a dir, la supressió d'una figura d'autoritat central.
Per suplir aquesta figura única, les xarxes descentralitzades utilitzen mecanismes de consens que garanteixen el compliment de les regles definides mitjançant la utilització dels anomenats algorismes de consens.
Es tracta també la importància d'aquests algorismes de consens, explicant breument què són i com és d'important arribar a un acord sense interferències o accions malicioses de tercers.
S'expliquen alguns dels principals algorismes de consens i com funcionen (Tolerància a errades bizantines pràctiques, Tolerància a errades bizantines d'Istanbul, Prova de treball, Prova de participació, Prova delegada de participació, Prova líquida de participació, Prova de participació pura, Lloguer de la prova de participació i Prova d'autoritat).
Posteriorment s'aprofundeix en els algorismes de consens per conèixer quin és grau de descentralització que s'introdueix en els mecanismes de consens.
Per fer-ho, es tracten els algorismes de consens des d'una visió descentralitzadora.
Així com es proporciona una comparativa entre els diferents algorismes segons el rol dels participants, el nivell de seguretat i l'eficiència de l'algorisme.
Finalment, al darrer apartat de l'informe, s'aborda com garantir la privacitat i l'anonimat a la blockchain amb una breu explicació de com conviuen la blockchain amb el compliment del reglament general de protecció de dades (GDPR) i una breu introducció a les garanties de privacitat a la blockchain gràcies a la implementació de proves de coneixement zero (ZKP).
Aquest informe identifica les 117 empreses que ja l'utilitzen a Catalunya, un increment del 117% respecte l'any 2018.
L'estudi també repassa les seves principals aplicacions i tendències a escala global.
L'informe introdueix els conceptes disruptius i transformadors de la tecnologia blockchain, com es plantegen les diferents visions i models de la governança, l'impacte de la descentralització, la importància dels algorismes de consens, entre d'altres.
La plataforma AirSensus és un sistema de control de dades per monitorar, gestionar i optimitzar els costos de les aerolínies.
L'empresa Freeverse ha desenvolupat una plataforma per gestionar la propietat, l'evolució, la comercialització i els guanys generats pels actius digitals dels videojocs.
El projecte de Vocdoni consisteix en una plataforma que proporciona les eines per implementar processos de votació digital universalment verificables i descentralitzats.
La plataforma Porkchain és un sistema de traçabilitat per la indústria càrnica que permet garantir la veracitat a la informació generada en el transport dels animals.
Es tracta d'un curs dirigit a startups sobre negocis i emprenedoria dissenyat per aportar una combinació de coneixement i pràctica als fundadors d'empreses i transformar idees de negoci en empreses d'èxit, proporcionant recursos, coneixements i xarxa.
InnMind Startup Bootcamp és un programa d'acceleració intensiu de 5 dies per a fins a 100 equips d'startups tecnològiques.
A més de sessions de networking presencial, sessions de mentoring, tallers, demostracions i acceleració d'startups, InnMind proporciona una oportunitat per a tots els participants del programa en assistir a activitats en línia prèvies a l'esdeveniment.
Durant el bootcamp es duran a terme activitats com:
El congrés Democracy4All és un conjunt de conferències i espai de networking centrat principalment en aplicacions de la tecnologia blockchain.
Té una durada de dos dies i hi participen ponents de diferents àmbits, administracions, empreses.
Durant les conferències s'exploraran solucions basades en tecnologia blockchain sobre votacions digitals, identitat autosobirana i governança.
L'adopció d'eines i sistemes digitals s'ha accelerat en els darrers temps i també han d'ajudar a complir amb els drets i obligacions de la ciutadania.
També es tractaran els actius digitals, les criptomonedes i la inclusió financera digital així com àmbits com la privacitat i els drets digitals, la ciberseguretat i la protecció de la informació.
Finalment també es tractarà com la tecnologia blockchain pot impactar en diferents sectors i indústries posant exemples de casos reals en entorns com la producció, la cadena de subministraments, la logística, l'agricultura, la salut, etc.
L'European Blockchain Convention és un congrés amb diferents conferències, taules rodones, reunions individuals i networking de dos dies de durada centrat en les aplicacions i solucions de les tecnologies blockchain.
L'European Blockchain Convention és un dels esdeveniments més importants de la tecnologia blockchain a Europa i reuneix els principals experts en aquest sector a nivell nacional i internacional.
Comptarà amb conferències, debats, tallers i una àrea virtual d'exposició per a empreses.
S'hi debatran temes com l'aplicació i els casos d'ús de la tecnologia blockchain en sectors com les finances, la logística, el transport marítim, el sector públic i l'energia, així com les oportunitats i les repercussions de la creació d'una identitat digital i l'emissió de moneda digital per part dels Bancs Centrals.
L'European Blockchain Convention va néixer amb la idea de connectar l'ecosistema blockchain local i europeu, i alhora fomentar un debat rigorós sobre la tecnologia blockchain, que contempli l'optimisme que sempre s'associa a les tecnologies més revolucionàries, però també amb les seves limitacions i inconvenients.
El Blockchain Challenge és una concurs presencial de 24h de durada per definir i desenvolupar un sistema basat en tecnologia blockchain per a millorar la recollida selectiva municipal.
El Blockchain Challenge és un concurs d'innovació organitzat pel Departament de Polítiques Digitals i Administració Pública i l'Agència de Residus de Catalunya amb l'objectiu de definir i de desenvolupar noves propostes per a un sistema de seguiment, monitoratge i incentivació de la recollida selectiva de residus municipals.
Es tracta d'un repte per aconseguir tenir un sistema de seguiment i monitoratge transparent i accessible, per a que cada ciutadà i/o activitat econòmica que produeix residus municipals pugui conèixer com està contribuint en la millora de la recollida selectiva en l'àmbit del seu territori, aprofitant que actualment es comença a instal·lar sistemes d'identificació d'usuaris en bosses de recollida selectiva o en contenidors i cubells de la via pública (sistemes d'identificació amb codis QR, targetes lectores, xips, etc.)
Aquest desafiament pretén apuntar possibles solucions a la tasca de recollida i emmagatzematge de dades repartides en els diferents elements municipals i permetrà a l'ARC consultar-les per a que es puguin configurar indicadors de seguiment de l'assoliment d'objectius i estadístiques de seguiment de la recollida selectiva, ja sigui per a una fracció específica i concreta com pels residus en general.
En finalitzar la hackató, cada equip participant exposa el seu treball al jurat de la competició, format per representants de les dues entitats organitzadores i experts en tecnologies blockchain, i llavors s'escullen les millors solucions al repte plantejat.
Promotors: Departament de Polítiques Digitals i Administració Pública i Agència de Residus de Catalunya
Participants: Associació Blockchain Catalunya, Eurecat, i2CAT, Vottun
La plataforma Porkchain és un sistema de traçabilitat per la indústria càrnica que permet garantir la veracitat a la informació generada en el transport dels animals.
Un dels reptes que ha d'afrontar el sector agroalimentari és el de proporcionar valor afegit al seu producte.
En els darrers anys, els consumidors s'han sensibilitzat respecte als riscos associats amb el consum d'aliments i exigeixen que la producció respecti uns estàndards de seguretat i qualitat elevats, així com una producció respectuosa amb el medi ambient i el benestar animal.
A més a més, les diferents normatives en matèria de seguretat alimentaria, exigeixen la corresponsabilitat de tots els agents que participen del sector per assegurar el seu compliment.
Les empreses Nunasolutions i Zertifier han desenvolupat la plataforma Porkchain, un sistema de traçabilitat basat en tecnologia blockchain destinat a la indústria càrnia que permet garantir la veracitat a la informació generada en el transport dels animals des de les explotacions de bestiar porcí fins a l'escorxador.